**HYVÄN FIILIKSEN LIIKUNTAKERHO**

Inarin seurakunnan järjestämä Hyvän fiiliksen liikuntakerho starttaa Ivalon ala-asteella tiistaina 31.8. Kerho on suunnattu kaikille 3.-luokkalaisille ja järjestetään joka tiistai klo 14.00-15.00 liikuntasalissa tai ulkona (ks. viikkosuunnitelma).

Kerhossa touhutaan monipuolisesti eri liikuntalajien parissa palloilun kuitenkin toimiessa pääpainona.

Kerhon ohjaajana toimii Inarin seurakunnan nuorisotyönohjaaja Mika Lustig. Mika on liikunta-alan ammattilainen, jolla on yli 10 vuoden kokemus lasten ja nuorten liikunnanohjauksesta, mm. koripallovalmennus sekä kerho-ohjaajana toimiminen.

Muuta huomioitavaa:

* Kerhot ovat maksuttomia kaikille osallistujille koko lukuvuoden ajan.
* Ilmoittautuminen: Lapset voivat tulla suoraan kerhoon, erillistä ilmoittautumista ei tarvita.
* Varustus: Sisäliikuntavarusteet; t-paita, shortsit/collegehousut tms., sisäpelikengät ja juomapullo tai sään mukainen ulkoliikuntavarustus. Vaikka täydellistä varustusta ei olisikaan, niin se ei estä kerhoon osallistumista.
* Oppilailla olisi hyvä olla varattuna pieni välipala, jonka he voivat syödä ennen kerhoon tuloa. Ei haittaa, vaikka hiukan myöhästyisikin kerhosta välipalan vuoksi.
* Kerho järjestetään kouluviikkoina. Koulujen lomien aikaan kerhoa ei järjestetä. Joitain kertoja voidaan joutua perumaan, jos liikuntasali on muussa käytössä. Poikkeuksista tiedotetaan yhdessä koulun kanssa.



Tervetuloa mukaan!

Lisätiedot:

Mika Lustig

puh. 040-5071715

mika.lustig@evl.fi

Viikkosuunnitelma:

31.8. Liikuntasali

7.9. Ulkona

14.9. Ulkona

21.9. Liikuntasali

28.9. Liikuntasali

12.10. Liikuntasali

19.10. Liikuntasali

26.10. Syysloma, ei kerhoa

2.11. Liikuntasali

9.11. Liikuntasali

16.11. Liikuntasali

23.11. Liikuntasali

30.11. Liikuntasali

7.12. Liikuntasali

14.12. Liikuntasali

21.12. Liikuntasali